**חברת חוף בת-ים ליזמות ופיתוח בע"מ**

**מכרז פומבי מס' 03/21**

**לתפקיד אחראי תחום בדיקת תכניות ייעודיות להתחדשות עירונית במנהלת להתחדשות עירונית**

**כללי:**

חברת חוף בת ים ליזמות ופיתוח בע"מ (להלן-**החברה**) הינה חברה עירונית המצויה בבעלות עיריית בת-ים (להלן-**העירייה**) ומשמשת כזרוע ביצועית של העירייה, בין היתר, בנושאי התחדשות עירונית כאשר במסגרתה פועלת מנהלת התחדשות עירונית (להלן-**המנהלת**).

החברה מבקשת בזאת הצעות לתפקיד אחראי תחום בדיקת תכניות ייעודיות להתחדשות עירוניתבמנהלת ממועמדים העומדים בתנאים שיפורטו להלן.

**תיאור התפקיד**:

* ליווי וקידום יוזמות התחדשות עירונית פרטיות וציבוריות משלב התכנון המקדים ועד לשלבי האישור והמימוש:
  + ריכוז פורום התחדשות עירונית במעמד מהנדסת העיר ויו"ר הוועדה המקומית, המהווה הליך פרה-רולינג לקידום תכניות התחדשות בראיה כוללת של סביבתן ותרומתן לעיר.
  + השתתפות בישיבות תכנון באגף הנדסה, סיכומן והפצתן למשתתפים ובעלי עניין.
  + בחינת התאמת יוזמות ראשוניות למדיניות הפיתוח העירונית וגיבוש התייחסות אגף הנדסה בהתאם.
  + בדיקה וקידום של תכניות לפי נוהל מבא"ת, נהלי אגף הנדסה והמדיניות העירונית, לרבות הכנת תכניות לדיוני וועדה.
  + השתתפות בדיוני הוועדה המקומית, הוועדה המחוזית, הוותמ"ל וגופי תכנון נוספים.
  + מתן מענה לציבור: תושבים, בעלי דירות, יזמים, אדריכלים ובעלי מקצוע נוספים.
* סיוע בגיבוש מדיניות התחדשות עירונית ותחומי מדיניות רלוונטיים נוספים, כגון: בניה גבוהה, דיור, כלכלה עירונית, עיצוב אורבני, היבטים חברתיים.

**דרישות התפקיד- תנאי סף**:

יכול להגיש הצעה למכרז מי שהוא תושב ואזרח ישראל ואשר עומד בכל התנאים המצטברים המפורטים להלן:

1. תואר ראשון באדריכלות או תואר בתכנון ערים או עיצוב אורבני.
2. ניסיון של שנתיים או יותר בתחום התכנון.

יתרון יינתן לבעלי ניסיון בעריכת תכניות בנין עיר או בדיקתן במוסד תכנון.

1. ניסיון בעבודה עם כלי ממ"ג ומסדי נתונים- **יתרון**
2. ניסיון באוטוקאד ותוכנות מקבילות **יתרון**
3. ניסיון בקידום תב"עות – **יתרון**.

**כישורים אישיים ודרישות נוספות:**

1. הכרת חוק התכנון והבניה ותקנותיו, כושר עבודה בצוות ונשיאה באחריות, ידע וניסיון בסביבה ממוחשבת ומערכות מקצועיות, יכולת ארגון, ניהול משא ומתן, תכנון, תיאום ותודעת שירות ולקיים מגע נאות עם בעלי תפקידים וגורמי חוץ, ידיעת השפה העברית על בוריה, יכולת הבעה בכתב ובע"פ בשפה העברית, אמינות ומהימנות אישית,: הבעה בכתב, בעל פה ובאמצעים גרפיים (הכנת מסמכים, מפות ומצגות והצגתם), אדיבות ומקצועיות .

**היקף משרה, תנאי העסקה וכפיפות (כשכיר או כנותן שירותים):**

* **היקף משרה**: 100%.
* **תנאי העסקה**: בהתאם להוראות משרד הפנים ביחס לתאגידים עירוניים.
* **כפיפות מקצועית:** אדריכלית העיר.
* **כפיפות מנהלית:** ראש המנהלת להתחדשות עירונית.
* מינוי המועמד אשר ימצא מתאים, יהא בכפוף לכללים בדבר איסור ניגודי עניינים ו/או העסקת קרובי משפחה החלים על החברה, בהתאם להוראות חוזרי מנכ"ל משרד הפנים וע"פ כל דין.

**הערות:**

* החברה שומרת לעצמה את הזכות לזמן את המועמדים כולם/או חלקם לראיונות אישיים.
* מכרז זה מופנה לגברים ונשים כאחד.

**הגשת מועמדות:**

* **על המועמד להוריד את נוסח המכרז המלא מאתר האינטרנט של העירייה בכתובת** [**www.bat-yam.muni.il**](http://www.bat-yam.muni.il) **תחת לשונית מידע כללי>מכרזים> מכרזי חוף בת-ים.**
* הגשת המועמדות וקורות חיים (כולל מס' טלפון נייד, כתובת מייל, ומס' פקס), צילום תעודת זהות, המלצות, תעודות נדרשות וכל מסמך רלוונטי אחר, תהא **במסירה ידנית בלבד** במשרדי המנהלת להתחדשות עירונית ברחוב ניצנה 21, בת-ים, במעטפה סגורה עליה ייכתב **"מועמדות לתפקיד אחראי תחום בדיקת תכניות ייעודיות להתחדשות עירונית במנהלת להתחדשות עירונית" וזאת עד ליום 10.6.21 לא יאוחר מהשעה 12:00**. פניה שתגיע לאחר המועד האמור-לא תידון.
* החברה רשאית שלא לדון בבקשות והצעות אשר לא יצורפו אליהן כל המסמכים הדרושים.
* פרטים נוספים ניתן לקבל במשרדי החברה או אצל הגב' בתאל ביטון בטלפון 076-5333880 או בכתובת דוא"ל office@calcalit-batyam.co.il

בברכה,

חוף בת ים ליזמות ופיתוח בע"מ